وزارت آیوش
حالیہ برسوں میں ملک میں روایتی دواؤں کے نظام میں اضافہ ہوا ہے
نئی دلّی ، 30 جولائی/ آیور وید کے طبی نظام کے تحت ، طبی سہولیات حاصل کرنے والے لوگوں کی تعداد میں تیزی سے اضافے کا رجحان ہے ۔ البتہ ، آیور وید اور ایلو پیتھی دونوں نظام ایک دوسرے کے تکمیلی نظام ہیں اور ان کے اپنے اپنے فوائد ہیں ۔
حکومت نے کئی مرکزی سیکٹر کی اور مرکز کی سرپرستی والی اسکیموں سمیت آیور وید کو فروغ دینے کے لئے اقدام کئےہیں ۔ آیوش کی وزارت کے تحت آیور وید کے پانچ قومی ادارے ہیں ،جو ملک کے مختلف حصوں میں قائم ہیں اور آیور وید کے طبی نظام کے تحت اعلیٰ تعلیم اور معیاری حفظانِ صحت خدمات فراہم کر رہےہیں ۔ پچھلے پانچ برسوں کے دوران آیور وید کو فروغ دینے کے لئے حکومت نے مندرجہ ذیل اقدامات کئے ہیں :
- جے پور میں نیشنل انسٹی ٹیوٹ آف آیور وید کو ڈیمڈ یونیورسٹی کی حیثیت سے تسلیم کرنا ۔
- گجرات کے جام نگر میں آیور وید میں تدریس اور تحقیق کے ادارے  کو قومی اہمیت کے حامل ادارے کی حیثیت دینا ۔
- آیوش کےعلاج کے لئے انشورنس کی فراہمی ۔
- آیور وید کے تمام بڑے کلاسیکی کمپینڈیا کو ‘ آیور ویدا گرنتھا سما چایا ’ ویب پورٹل بنانا ۔
- نمستے پورٹل کی تیاری اور دیکھ ریکھ۔
- 21-2020 ء کے دوران آیوش کے سیکٹر میں پرائیویٹ سرمایہ کاروں کی ہمت افزائی کے لئے مرکزی سیکٹر کی اسکیم کا آغاز ۔
- آیور وید کی تعلیم کے نظام کو بہتر بنانے کے لئے سینٹرل کونسل آف انڈین میڈیسن  کی جگہ 20 ستمبر ، 2020 ء کو نیشنل کمیشن فار انڈین سسٹم آف میڈیسن کا قیام ۔
- 2015 ء سے 2020 ء کے دوران گریجویٹ اور پوسٹ گریجویٹ کورس کرانے کے لئےکل 184 نئے اے ایس یو اور ایچ کالجوں کو اجازت دی گئی ۔ اس کے نتیجے میں 16824 انڈر گریجویٹ سیٹوں اور 2258 پوسٹ گریجویٹ سیٹوں کا اضافہ ہوا ۔
- آیوش کی تعلیم میں گریجویٹ اور پوسٹ گریجویٹ کورسوں میں داخلے کے لئے نیٹ  کے ذریعے کل ہند ٹسٹ کرائے جانے کی گنجائش رکھی گئی اور اس کے علاوہ ، آل انڈیا آیوش پوسٹ گریجویٹ اینٹرینس ٹسٹ پر شفاف طریقے سے عمل کیا گیا ۔
- آیوش کے طبی نظام کے ذریعے کووڈ – 19 کے خاتمے کے لئے مختلف اقدامات کئے گئے اور لوگوں کو کووڈ سے محفوظ رکھنے اور صحت مند رہنے کے لئے عالمی سطح پر آیوش سےمتعلق ایڈوائزری جاری کی گئی ۔ اس کے علاوہ ، آیوش سے متعلق تحقیق و ترقی کے اقدامات ، کووڈ – 19 سے متعلق سائنسی اشاعت اور آیوش کے رہنما خطوط اور آیور وید پر مبنی نیشنل کلینکل مینجمنٹ پروٹوکول اور 6 اکتوبر ، 2020 ء کو کووڈ – 19 کے بندوبست کے لئے آیور وید اور یوگا پر مبنی پروٹوکول اور رہنما خطوط جاری کئے گئے ۔
- آیوش کی وزار ت نے آیوش سنجیونی موبائل ایپ بھی تیار کیا ہے اور کووڈ – 19 کی روک تھام کے اقدامات کے لئے آیوش کے استعمال اور اس کے رہنما خطوط ایپ کے ذریعے فراہم کئےگئے ہیں ۔ 1.35 کروڑ لوگوں نے ، اِس ایپ کا فائدہ اٹھایا ہے اور 7.24 لاکھ پبلک اعداد و شمار سے پتہ چلتاہے کہ 85.1 فی صد لوگوں نے کووڈ – 19 سے بچاؤ کے لئے آیوش کے اقدامات پر عمل کیا ہے اور 89.8 فی صد لوگوں نے آیوش کی ایڈوائزری سے فائدہ ہونے سے اتفاق کیا ہے ۔
- حکومت نے کووڈ – 19 سے متعلق مجوزہ فارمولوں کی نشاندہی کے لئے ماہرین کے کور گروپ کی تشکیل دی ہے ۔
- آیوش سے متعلق تحقیق و ترقی کی بین شعبہ جاتی ٹاسک فورس تشکیل دی گئی ہے ، جس میں آئی سی ایم آر ، ڈی بی ٹی ، سی ایس آئی آر ، اے آئی آئی ایم ایس اور آیوش کے اداروں کے نمائندے شامل ہیں ۔ آیوش کی وزارت کے تحت مختلف تحقیقی اداروں اور قومی اداروں نے 126 تحقیقی مطالعات کئے ہیں اور ملک میں تقریباً 152 مرکزوں کو آیوش کے اقدامات والے مرکز کے طور پر قبول کیا گیا ہے ۔
کیونکہ عوامی صحت ریاست کے دائرۂ اختیار کا معاملہ ہے ، اس لئے آیور وید اسپتالوں کا قیام متعلقہ ریاست / مرکز کے زیر انتظام علاقوں کی حکومت کے تحت آتا ہے ۔ البتہ ، قومی آیوش مشن  کی مرکزی سرپرستی والی اسکیم کے تحت 50 بستر والے آیوش اسپتال قائم کرنے کے لئے مالی امداد فراہم کرنے کی گنجائش ہے ۔
یہ معلومات آیوش کے وزیر مملکت جناب سربانند سونووال نے آج لوک سبھا میں ایک تحریری جواب میں پیش کیں ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 7236
(Visitor Counter : 125